CELEX: 32013R0253
Language: lt
Date: 2013-01-15 00:00:00
Title: 2013 m. sausio 15 d. Komisijos deleguotasis reglamentas (ES) Nr. 253/2013, kuriuo dėl kintamųjų rodiklių ir suskirstymo pakeitimų, padarytų persvarsčius Tarptautinį standartizuotą švietimo klasifikatorių (ISCED), iš dalies keičiamas Europos Parlamento ir Tarybos reglamento (ES) Nr. 692/2011 II priedas  Tekstas svarbus EEE

21.3.2013   
            
            
               LT
            
            
               Europos Sąjungos oficialusis leidinys
            
            
               L 79/5
            
         KOMISIJOS DELEGUOTASIS REGLAMENTAS (ES) Nr. 253/2013
   2013 m. sausio 15 d.
   kuriuo dėl kintamųjų rodiklių ir suskirstymo pakeitimų, padarytų persvarsčius Tarptautinį standartizuotą švietimo klasifikatorių (ISCED), iš dalies keičiamas Europos Parlamento ir Tarybos reglamento (ES) Nr. 692/2011 II priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. liepos 6 d. Europos Parlamento ir Tarybos reglamentą (ES) Nr. 692/2011 dėl Europos turizmo statistikos, kuriuo panaikinama Tarybos direktyva 95/57/EB (1), ypač į jo 3 straipsnio 2 dalį,
   kadangi:
   
               (1)
            
            
               Komisija, atsižvelgdama į švietimo srities raidą ir pokyčius, nuolat stengiasi užtikrinti Europos statistikos aktualumą, o tam labai svarbu atnaujinti klasifikavimo sistemą;
            
         
               (2)
            
            
               Jungtinių Tautų švietimo, mokslo ir kultūros organizacija (UNESCO) persvarstė Tarptautinio standartizuoto švietimo klasifikatoriaus (ISCED) versiją, taikytą ligi šiol (1997 m. ISCED), siekdama užtikrinti, kad jame būtų atsižvelgta į švietimo ir mokymo srities politinius ir struktūrinius pokyčius;
            
         
               (3)
            
            
               todėl reikėtų atitinkamai iš dalies pakeisti Reglamento (ES) Nr. 692/2011 II priedą,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 692/2011 II priedas iš dalies keičiamas taip:
   
               1)
            
            
               1 skirsnis iš dalies keičiamas taip:
               
                           a)
                        
                        
                           A dalies lentelės skiltyje „Socialinis demografinis suskirstymas“ tekstas „3. [neprivaloma] Išsilavinimo lygis“ pakeičiamas tekstu „3. [neprivaloma] Išsilavinimas“;
                        
                     
                           b)
                        
                        
                           B dalies lentelės skiltyje „Socialinis demografinis suskirstymas“ tekstas „3. [neprivaloma] Išsilavinimo lygis“ pakeičiamas tekstu „3. [neprivaloma] Išsilavinimas“;
                        
                     
                           c)
                        
                        
                           C dalies 3 punkto tekstas „Išsilavinimo lygis: žemesnysis – ISCED 0, 1 arba 2 lygiai, vidurinysis – ISCED 3 arba 4 lygiai, aukštasis – ISCED 5 arba 6 lygiai“ pakeičiamas tekstu „Išsilavinimas: ne aukštesnis kaip pagrindinis, vidurinis ir povidurinis (netretinis), tretinis“.
                        
                     
         
               2)
            
            
               2 skirsnio A dalis iš dalies keičiama taip:
               
                           a)
                        
                        
                           skilties „Kintamieji rodikliai“ 23 eilutės tekstas „[neprivaloma] Lankytojo požymiai: išsilavinimo lygis“ pakeičiamas tekstu „[neprivaloma] Lankytojo požymiai: išsilavinimas“;
                        
                     
                           b)
                        
                        
                           skilties „Perduodamos kategorijos“ 23 eilutės tekstas: „a) žemesnysis (ISCED 0, 1 arba 2 lygiai)“, „b) vidurinysis (ISCED 3 arba 4 lygiai)“ ir „c) aukštasis (ISCED 5 arba 6 lygiai)“ pakeičiamas tekstu:
                           
                                       „a)
                                    
                                    
                                       ne aukštesnis kaip pagrindinis;
                                    
                                 
                                       b)
                                    
                                    
                                       vidurinis ir povidurinis (netretinis);
                                    
                                 
                                       c)
                                    
                                    
                                       tretinis.“
                                    
                                 
                     
         
               3)
            
            
               3 skirsnis iš dalies keičiamas taip:
               
                           a)
                        
                        
                           A dalies lentelės skiltyje „Socialinis demografinis suskirstymas“ tekstas „3. Išsilavinimo lygis“ pakeičiamas tekstu „3. Išsilavinimas“;
                        
                     
                           b)
                        
                        
                           B dalies lentelės skiltyje „Socialinis demografinis suskirstymas“ tekstas „3. Išsilavinimo lygis“ pakeičiamas tekstu „3. Išsilavinimas“.
                        
                     
         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2014 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. sausio 15 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 192, 2011 7 22, p. 17.